### Beslutning

Godkendt.

Afbud: Frida Karlsen

### Sagsfremstilling

## Resume og sagens baggrund

Kommunalbestyrelsen har den 28. august 2024 givet anlægsbevilling på 12,65 mio. kr. til køb af hus 9, Hyldens Kvarter. Anlægsbevillingen blev finansieret af kassebeholdningen.

Anlægget er afsluttet i 2025 og der aflægges anlægsregnskab herfor.

Ifølge kommunens Kasse- og Regnskabsregulativ skal anlægsregnskaber for anlæg over 2,0 mio. kr. aflægges særskilt.

## Indstillinger

Direktøren indstiller, at

1. Anlægsregnskabet for køb af hus 9, Hyldens Kvarter godkendes

2. Mindreforbruget på netto 1,1 mio. kr. tilgår kassebeholdningen i forbindelse med aflæggelsen af regnskab 2025.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har i 2024 givet en samlet anlægsbevilling på 12,65 mio. kr. til køb af [adresse].

Der forelægges følgende anlægsregnskab til godkendelse:

![](data:image/png;base64...)

Specifikation af anlægsregnskabet fremgår af bilag.

*Anlægsbevilling til købesum på 12,2 mio. kr.:*Ejendommen blev erhvervet 1. oktober 2024 til en købesum på 11,9 mio. kr. På grund af overfinansiering i det oprindelige realkreditlån er købesummen efterfølgende reguleret til endeligt beløb på 11,0 mio. kr. Derudover har Kalundborg Kommune anerkendt at refundere ejendommens forholdsmæssige andel af afdelingens driftsunderskud i regnskabsåret 2023/24 på i alt ca. 250.000 kr.

Samlet set er købesummen derfor 11,3 mio. kr. Der er et mindreforbrug på 0,9 mio. kr. i forhold til anlægsbevillingen på 12,2 mio. kr. Mindreforbruget skyldes hovedsagelig, at pantehæftelserne i ejendommen viste sig at være ca. 0,9 mio. kr. lavere.

Som oplyst i bevillingssagen er salget vurderet af BDO til at være momspligtigt, og der er ikke indhentet bindende svar fra SKAT. Det fremgår af købsaftalen, at købsprisen skal korrigeres, hvis der mod forventning skulle komme en afgørelse fra SKAT, der går imod BDO's vurdering. Konsekvensen er vurderet i to scenarier, hvor købsprisen i det ene tilfælde vil kunne stige med ca. 0,3 mio. kr. og i det andet tilfælde stige med ca. 2,6 mio. kr. Administrationen vurderer det som meget lidt sandsynligt, at der kommer en anden afgørelse fra SKAT vedrørende moms.

*Anlægsbevilling til rådgiverudgifter på 450.000 kr.:*Der er givet anlægsbevilling til rådgiverudgifter på 450.000 kr. Det faktiske forbrug har været i alt 237.881 kr. i bevillingsperioden. Der er således et mindreforbrug på 212.119 kr. på rådgiverudgifter.

Det har været et grundlæggende vilkår for aftalen om køb af Hyldens Kvarter nr. 9, at boligselskabet holdes skadesløs i forhold til hele processen af hensyn til, at lejerne i boligafdelingen ikke vil blive påført udgifter som følge af Kalundborg Kommunes ensidige ønske om at ændre anvendelse af Hyldens Kvarter nr. 9 til midlertidigt botilbud efter servicelovens § 107. Derfor har Kalundborg Kommune dækket alle rådgiverudgifter i sagen.

## Økonomiske konsekvenser

Anlægsregnskabet viser et mindreforbrug på 1,1 mio. kr., som tilgår kassebeholdningen i forbindelse med aflæggelse af regnskab 2025.

### Sagens forløb

10/12/2025 Økonomiudvalget
Anbefales.

Afbud: Finn Schmidt